
O Volapukaflens valopo! 

Ba ekiipols, das gased obsik papubon nenropo ya du yels 
kildeg. Dulot somik binon vemo fefik pro penad Volapiikik. 
Periodagaseds modikun igo no arivons yelodi ot. Perioda* 
penad balid Volapukik fa el Schleyer it paredakol („Volapuka* 
bled lezenodik”, u zanagased cifik Volapuka) adabinon dii yels 
teldegjol: de 1881 ju 1908, kii lasikam sauna e def mona 
inemogukons datuvale laipubi calableda pemaniotol, Liedo 
ettimo nek akluladon fagon ad fovon vobi veutik at. 

Rekordi sumik alabon el „Volapukagased pro Nedana* 
pukans” famik. Ma pubayel numa balid (1932) e latika (1963) 
adabinon-la du yels kildegtel, ab jenofo alabon yelodis 
teldegjol, bi de mazul ela 1942 ju mayul ela 1946 no papubon 
demu mistad seku volakrig telid. El Filippus Kruger: redakan 
latik < bo akanom-la laipubon gasedi et, ab luveratiko 
bukafrads gretik e sakuradikam seku num tu nemodik reidanas 
avedons neletians lemuik. 


Nog un 2012 el Ralph Midgley adredalom, das mifat sumik 
oreifon eli „Vog Volapuka”. Ye pos fibikam vemik logamafaga 
guvana ettimik el Hermann Philipps adasumom redakanacali, 
keli pos redakam superik pluyelik eloveukom obe, bi labom 
desinis modik demadu Volapuk timi saidik flagolis. Demolo yufi 
kevobanas laidik a plakilabikas, rekordis dabukik somik nulik 
spelom redakan: 

Konot lepik. 

Fa ,Frank Roger’; tiad rigik:,Monkey Business’; 
tradutod Volapukik fa ,Fiermann Philipps’. 

DlL BALID. 

Nibud astopon me leyal, e stiran asagom me vog raudik: 
,„Urumbatti’.” Zao degtelat ketavanas agleipon tava* e baka* 
sakadis okik, ed anexanon se nibud. Modadilo abinons torans: 
yunans labu herods vogadik e me blits brefik e trikayaks leitik 
piklotols. .Rutger Tarquini’ asofolom sami onas. No alenlabom 
Jeigedi” patedik toranas, ab isevedom, das skin klilik oma too 
atraton omi as toran. 

.Urumbatti’ atiradon toranis modik, ab abinon vilag tu 
smalik ad labon lotidopis gretik ud igo pu smalikis. Kludo 
visitans modikun alodons in bal zifilas nilik. Avegons me nibud, 
ven avilons dalogon kupadotis e patadis vilaga. .Urumbatti’ 
abinon vilag ai nog vonaoloveik, kel sio meritiko afamon demu 
lekanots febodik, pato tefu boadikod. Zuo vilag - demu topam 
ota len siem reinafota vutropik - abinon lebitazan superik pro 
nataflens, kels adesirons ad belifon nati nerubik. I vatafal 
romatik abinon bal kupadotas toranis atiradolas. 

Nendoto vatafal e dins votik lubatik vilaga abinons voatiks, 
ab hiel Tarquini no ikomom lu .Urumbatti’ demu ots, distu 
torans votik, kels iluvons nibudi kobu om. Ketavans omik 
aspearikons lu luods distik, e podu om nibud anepubon in 
smokalefog densitik blagik. Hiel Tarquini asuseidom kaputuli 
oka - jel benokomik ta solastrals levemik - ed aprimom ad 
dalogon vilagi, kel abinadon me doms e buigs boadiks sa 
nemodiks bakastonabumots anik. Valikos at pazuon me 
bledem stunukol bundanofik, e sil lasurablovik abobotikom 
lopo. Jenop at asumon ad magodakad. 

Lelogamaspat omik vifiko pafinikon. Nu agolom vifikumo to 
hit vemik, bi ikupom selidopis anik len siem vilaga, kels ga 
abinons kod voik oma ad tavon isio. Abaiadons ko bepenam, 
keli ireidom in nunods anik. Abestepom selidopi gretikun, 

aglidom mani podu dunetatab, ed aremom fladeti vata, flukis 
anik e kaedi topik labu luplifs. 

Iba remans votik no akomons, e selidopan no ajinom 
neklienon tefu spikot, hiel Tarquini asagom: „Dalob-li lonulon 
ole sakis anik?” 

Man alulogom sakiko omi, alaismililom ye, ed asiom kapo. 

„Dalob-li jonodon obi? Binob dokan: .Rutger Tarquini’, e 
vilob setuvon modikumosi do nekosomikos, kel ajenon is...” 

„Oi” selidopan avuspikom sagi oma. „Nendoto spikol do 
dunetabs patik oba. Pido komol tu lato. No plu pubons is.” 

„Osi sevob, ab vestigob calo dinadi at. Atos no oflagon 
tuvemo timi voladik ole.” 

„Beno!” man asagom dalalolo. „Ga alilol konotis et. Ab no 
binons te konots. Binons jenofots. Val veraton. Aselob dinis 
lepes. Alabons moni ad pelon, kludo aselob dinis ones, asa 
dunetabes alik moni laboles. Koefob ye, das primo adotob.” 

„Bego! Ba sotobs primon po prim. Kanol-li sagon obe, lio 
leps atuvons moni e gebadi ota in selidops vilaga fa mens 
pabelodola? Binob vilofik ad kredon, das valikos sio ajenon, ab 
desirob ad lilon nunodi papatol fa ek, kel akompenon nes 
mediko po val at. Kludo konolos obe dinadi at go primao.” 

„Beno! Ikupob, vio hileps anik akupedoms kupalo selidopi 
oba e valikosi, kelos ajenon is. Ga leps sevadiko binons 
nulaliks, e suvo luvons foti ad lelogon obis e dajafi bisarik 
obas, klu nos adavedukon miniludi oba. Poso ye aklulikos, das 
ikupedons, vio adunob busidi obik. Ven dogs u nims votik 
anustepons dub nuludots pilubatols, pamomofons. Ven lube? 
gans u posods votik nen mon anugolons, id ones pabudos ad 
mogolon me nams vagik. Posod monilabol ye akanon geton 
alutosi, keli adesiron. Tano seimna leps asteifulons osi ito. Bal 
onas: hilep baldikum < abestepom selidopi obik, ven dunetab 
votik nonik akomon, ajonom lu boadabov, ed aseitom bankas 
zoti sui dunetatab. Primo acedob, das abinos cog, das ba ek 
iskilukon lepi ad dunon atosi ed igivon one moni. Lep ye 
alaidalon. Abinos legik.” 

„Labol-li niludi seimik, No lep igeton moni?” 

„Atuvob osi suno poso. Leps ikupons, das musigans e 
hestans agivons plosenis uto, ko torans abinons, e das otans 
alna poso anukobukons moni. Tano azupadons onis. Alilob 
konotis do grups lepas, kels aduinons bofis lusapik e skilodis 
valasotik klaunik pro torans. Poso hilepil plitulik ozigolom moni 
bosik flagolo de modot smalik luloganas. Po at atenukom nami 
oka ebo asa mens. Somo bo aplopons. Leps ituvons modi ad 
meriton moni. No atifons oni, asa anans alesagons. Abinons 
snatiks. No dabinon Ion ta leps plosenis demu mon duinols.” 

„Kludo aselol-li dinis lepes?” 

„Si! sosus asevob, das afefons e das semo ivobons demu 
mon. Id akonstatob, das leps asevons disti bankazotas labu 
volads neleigik, e das gitatons ad lukonadamon. Jenofiko 
astebedons konadis anik, bua amogolons ko remots oksik. No 
akanoy polukon onis - alo no vemo.” 

„E kisi aremons-li?” 

„Modadilo bukis e gasedis”, asagom smilulo. „No! fefo! ares 
mons dinis, kelis akanons gebon as stums in lit aldelik okas. 
Eselob ones spunis e fokis boadikis, bovis, kopis e sakadis, 
kludo dinis, kelis no akanons jafadon ito u tuvon in fot. Neforo 
aremons flukis u vati. Aklulos, das asevons voladi e fruti dinas 
valik, kelis selob. Leno binons jafabs stupik. Vipob, das kanob- 
la sagon atosi do dunetabs menik valik oba.” Donu asmilulom. 

„Lio vilagans ageadons-li ad sel olik lepes?” 

„Leno gudiko. Amicodons osi, ablamons obi, bi aselob dinis 
nimes. Motiv oba ad selon alane, kel kanon pelon, parefudon. 
No gidofos ad selon nimes, igo ven nims at ameritons snatiko 
moni oksik. Ai no potos, asagons. Man pofik moni no labol 
komom isio, e pamomofom. Ab lep, kel binon saidiko lekafik 
ad suukon moni de torans talaktafibik et, paduneton. Alai* 
donuons, das ai no potos.” 

„E suemol-li tikadopi onas?” 


Fovot ofovon in num dekulik. 

Lup e jad oka. 

Se, The /Esop for Children, Rand McNally & Company, Chicago', 1919, 
petradutol fa,Hermann Philipps'. 


Tu soar semik lup aliivom 
seatopi oka benovimo e ko 
potit vemik. Du aronom, sol 
modonikol ajedon jadi oma 
fagio su glun, ed ajinos lii lup, 
das abinom-la tumna greti* 
kum, kasjenofo abinom. 

„Eko!", avokadom pleido, 
„kiogretik binob! Ed ob mo» 
ronob-la de leon dofofikl? 
Ojonob ome, kel potofom ad 
binon reg: om ud ob." 

Ebo tano jad gianagretik 
ategon loliko omi, e sunado 
leon afalom omi me flap balik. 



No glomolod dub tikamagots olik jenofotis. 


The Wolf and His Shadow 

A Wolf left his lair one evening in fine spirits and an excellent 
appetite. As he ran, the setting sun cast his shadow far out on the 
ground, and it looked as if the wolf were a hundred times bigger 
than he really was. 

"Why," exclaimed the Wolf proudly, "see how big I am! Fancy me 
running away from a puny Lion! I'll show him who is fit to be king, 
he or I." 

Just then an immense shadow blotted him out entirely, and the 
next instant a Lion struck him down with a single blow. 

Do not let your fancy make you forget realities. 

DOG BLAS ,BASKERVILLES’. 

Fa hiel,Arthur Conan Doyle’. Petradutol fa hiel ,Oleg Temerov’. 
Tradutod papiibon bai korakots pulikfa hiel,Daniil Morozov’. 

Kapit telid (dil telid). 

„...Ifados, das pos brefup ,Hugo’ iluvom lotanis 
okik ad blinon fidi e drinedi, bo ad blinadon i bosi 
badikum, fanabe okik ed ituvom, das asvo cek abinon 
vagik e jilepul asvo bod ifugof. Bo tano idiababikom- 
la, iba ajutedolo donio ve tridem ini fidalecem, abu* 
nom sui tab gretik, azijedolo fladis e boadabovadis, ed 
avokadom laodiko lo tabasog lolik, das olegivomov 
koapi e lani lonikis names badik tii neit ebo at, iif bis 
ukanomov defanon jipuli. E du botidans astanoms 
bluvo dub vut etana, seman nog badikum, u bo brie* 
tikum ka votikans, iluvokadom ad lesedon yagadogis 
ad pojuton ofi. Ilelilolo atosi, ,Hugo’ amojutedom se 
dom, abtidolo jevodadiinanes okik ad saedon jijevodi 
okik e safimukon dogis, ed igivolo yagadoges sarva* 
tuli jipula ad smeilon, idegalotom po dogakiim vaulol 
love mar po munalit. 

Nu botidans astanoms bluvo dii paud seimik, no 
fagolo ad suemon utosi valik, kelos piduinon so 
spidofiko. Ab tano talakts kofudik omsik idasuemons 
binali dina, kel okanonov paduinon po maralans. Nu 
valikans ajovoms: omikans aflagoms pistolis oksik, 
omikans jevodis oksik, ed omikans vinafladi votik. Ab 
fino isakofudikolo boso, etans valik numu degkil ixa* 
noms sui jevods ed iprimoms pojuti. Mun asvieton 
litiko sus etans, ed amonitoms spidiko kedado, beve* 
golo kuli, keli jipul omutof bevegon iif adesinofov ad 
reafon ad lorn lonik okik. 

Etans ibevegoms fagoti mo liols ze bal u tels, ven 
ikolkomoms balani jipigaledanas neitik po maralans, 
ed iluvokadoms etane ad seividon, va alogom pojuti. 
E man, asa konot tonon, alienetom sovemo dub dred, 
das tobo akanom spikon, ab fino asagom, das fe ilos 
gom jipuli nelabik, keli yagadogs ipojutons. „Ab id 
eloegob,” asagom, „moniton eli ,Hugo Baskerville’ bei 
ob su jijevod blagik omik, a ronon yagadogi stiliko 
podu om so holofiki, das, o Sol! no leadolos obi foro 
stadon nilu et.” 

Lanilabotals brietik amaleditoms jipigaledani ed 
amonitoms fofio. Ab suno skins omsik ikoldikons dus 
ba nu galot atonon love marad, pas tano jijevod bias 
gik, pitegol me skom vietik dafenikama, abeisronon 
labii rniitom pasnalol e saed vagik. Tano botidans iliis 
monitoms kobio demii dred gretik oksik, ab nog ableis 
boms moniton love marad, do alikan, iif abinomov 
soalik, vilofo tigeflekomov jevodi okik. Amonitolo 
somiko nevifiko, fino irivoms yagadogis. Ye ets, do 
asevadons dub kurad e bridot onsiks, aluhagons, 
ikobikolo la donikot lu talod maradik dibik; dogs anik 
akripadons mo, e votiks, labu brot ihorikol e logs les 
maifik, alulogons donio al falid nabik fo oks. 

Trup istopon, e limans ona abinoms — asa kanol 
niludon — las brietik, kas ven imotevoms. Pluas 
manum leno avilon fofiomoniton, ab kilans omas: 
mans kuradikiin u bo brietikiins < istiroms jevodis 
donio ini talod. Ut iveitikon ad spad vidik, po kel 
stons tel gretik astanons, kels bo ai nog komadons us 
e vonado pipladons fa mens semik glomadik. Mun 
asvieton litiko sus mansidatop, ed us zanodo jipul 
nelabik aseatof utopo, ko ifalof, ideadikolo dub ledred 
e lefen. Ab ni logam koapa ofik, ni igo ,Hugo Basker¬ 
ville’ aseatol la of, ikoedons horikon heris su kaps 

botidanas kiinik kil et, ab dabinad gagik astanol sus 
,Hugo’ ed asleitol gugi omik: most gianik, blagik, 
siimol ad yagadog, ye gretikum ka yagadog alik, keli 
deadofan seimik foro alogon. 

Kilans iloegoms sesleiton dabinadi gugi hiela ,H u g° 
Baskerville’, pas tano liialukon oti flamulalogis e ma* 
xtilis okikis al oms, aleroroms dub dred dernii lifs 
oksik ed amonitoms, ableibolo leroron, da marad. 
Balan etanas, asa sagoy, adeadikom tii neit ebo ot 
demii utos, kelosi ikupedom, e votikans tel avedoms 
lienetiks jiii fin lifupas oksik. 

Eko! o sons obik! konad do suikam yagadoga, kel, 
asa sagoy, ikondanon dafamuli so doliko siso. Enu* 
penob atosi, koda bos kuratiko sevadol jeikon las ka 
utos, kelos pestabon te su lujonils e niluds. I no mo* 
gos ad feitonoon, das modikans dafamula edeadikons 
mifatiko: supikuno, bludiko a klanofiko. Ye ujelob* 
sos-la obis dub sof nenfinik Biiologala, kel no oponon 
laidupio nedobani plodii gonidot kilid u folid ut, kel 
patadon ma penad bibik. Dubo lukonfidob olis Biio* 
logale at, o sons obik! e konsalob oles demii prtid ad 
viton lovegoli marada iinii diips somik dagik, ven 
nams diabik namadons. 

Atos fa ,Hugo Baskerville’ pependl jonidon pro sons 
omik:,Rodger’ e ,John’, ko budakip, das, osagoms nosi 
se atos sore oksik:,Elizabeth’.” 

Posa dokan: ,Mortimer’ < ifidunom loreidi konota 
seledik at, aiofiomufom liini okik sui flom ed alogetom 
lii sol: ,Sherlock Holmes’. Latikan acavom ed ajedom 
reti zigariila okik ini fonafil. 

„Kluo-li?” asagom. 

„No cedol-li atosi nitediki?” 

„Pro konletan maras.” 

Dokan: ,Mortimer’ < asiiramenom gasedi peplifol se 
pok okik. 


Fovot ofovon. 

PUN SMALIK. 

Kapit: 7. 

Un del lulid — donu danadii jip — klan veutik lifi plina smalik 
tefol pesaklanedon po ob. Asakom obe splodulo, nen fovods sei* 
mik, asif alonulom obe sekodi medita lunupik tefu sakad seimik, 
in seil pidunola: 

„lf jip fidon bimulis, tan i fidon-li floris?" 

Jip fidon valikosi, kelos komadon po veg ona." 

„lgo floris ut-li, kels labons spinis?" 

„Si! Fidon igo floris lit, kels labons spinis." 

„Po jenet at, pro kis spins jonidons-li?" 

No asevob osi. Ettimo vemo ajafalob me steifs ad livaskrubon 
skrubi istobol ninu mufukian flitoma obik. Abinob vemo kuda* 
fulik, bi miet obik aprimon ad jinon vemo fefik, e bi drinavat tio 
pifegebol akoedon dredon obi demu badikunos mogik. 

„Pro kis spins jonidons-li?" 

Plin smalik neforo aklemom saki, if ya iprimom ad lonulon 
oni. Pifavukolo fa skrub obik, agespikob nenvatalo seimosi: 

„Spins jonidons pro nos. Teiko binos sek badofa floras!" 

„Ag!" 

Ye pos seil aspikom obe brefediko, ajonulolo soti hetada: 

„No kredob oli! Flors binons fibiks. Binons balugaliks. Desi* 
rons takedali, e jelodons okis, asa mogos la oks. Cedons, das 
binonsov dredabiks, labolo spinis..." 

Agespikob nosi. Un timul et aspikob obe ninalo: „lf skrub at 
nog obleibon sufidon ta vobed obik, omutob oni ad mufon me 
fogaflap bal." Plin smalik donu aropom tikodagoli oba: 


„Klu cedol, o oil das flors..." 

„Leno! Lend! Cedob nosi! Utosi, kelosi egespikob ole, ebinon 
lindifik pro ob. Obo jafob me dins fefik!" 

Bluviko alogedom obi. 

„Li6! Me dins fefik-la!" 

Alelogom obi labu fog in nam e doats blagik me cinaleul 
pibesmivols, vio ablegikob love yeg, kel ajinon binon lu om vemo 
nejonik. 

„Spikol, asa daulans!" 

Atos boso ajemukon obi. Too nenmiseriko alasagom: 

„Brulalukol valikosi... Canidol valikosi!" 

Vo vemo askanom. Alemufukom kapi oka, sodas hers loliko 
goldakoliks oka afanadons in vien. Fovot ofovon un dekul. 


T spod. T 

Redakan buik a Volapukan nolaliegik: ,Hermann Philipps’ < 
epenom tefu vod semik kedeta balid su pad: 86 < yeloda at 
sokolosi: 

Elogob tadyeki: profenik (-un) = ,unclean (-est)’ [tefu kalad] in 
„Dog elas ,Baskervilles’ Cedob, das otos binon defomot gudik 
de vod calofik: profenan (pened hebreyanes: IX, 13). Ba i kanoy 
fomon varbis: * profen on, *profen ikon e *profenukdn - ,to be / 
become / make unclean ( to spoil) of character’ ma noms vodb 
defomama Volapukik. 

Latikumo otan eluukom: 

Pos vatal donuik nu cedob, das vods: *profenon, *profenikon 
e *profenukon < no zesudons, bi ai kanoy gebon varbis: binon / 
vedon / vedukon profenik(s / i, is). 

Subsat calofik: profenan < fe buostipon subsati: profen < bo 
ko sinif: stad ad binon profenik ( = ,impure, unclean’ ma noms 
relik). In vodem rigik Linglanapukik vod:,profane’ pagebon. Sinif 
ota binon: nefolik, mubapik, blasfamik. Vod Volapukik: profenans 

< ye sinifon:,those who are ceremonially unclean’ = utans, kels 
binons profeniks. 

Kludo cedob, das el ,Hugo Baskerville’ abinon „man nesto* 
nikun, mubapikun e nepuedikun [kuratikumo: blasfamikun]”. 
Vodem rigik seta at binon: ,he was a most wild, profane, and 
godless man’. 

Ye fredob vemo, das nu kanobs reidon konoti at Volapuko. 

Binos vemo fredik, das Volapukaliterat nulik labon reidanis so 
kupalikis. Dano! 

El S E S 


Yo! Supero! Labobsos! 

Cifal enunom, das tonatem nunomik: ,Microsoft Sans Serif' sotula: 
7 (tonatem sitik ela ,Windows 10') mogukon gebane ad klavon tonatis 
sevadik fa el Schleyer pedatikolis ed un 1887 in Volapuk pefinidolis: Q, 

0, U, Q, O, a. Mogi ot i labons tonatems glatik: ,Quivira' 
(, http://www.quivira-font.com/ '), ,Symbola' (, https://dn-works.com/ 
ufas/ '), ,Unifont' (, http://unifoundry.com/unifont/index.html '; ye logo* 
ton nejoniko). El ,Code2003' i kanon yufon alani ad bukon ma 
tikamagots primik datuvala. Ad gebon sumbolis at nen nupladam medii 
budalised patik po klavam vodema yufu nunomaprograms modik 
mutoy klavon koti: ,A79A' (ud elis ,A79B', ,A79C',... ju ,A79F'), valon pro 
cein koboyumoti at e pedon leigupo klavis: ,Alt' sa ,X'. 

Fom vokatatonatas kosomik (distu pron otas) ajinon primao nepli* 
ton eli Schleyer. Ven inotukom disini volalafaba fonetik, amobom pro 
ots sumbolis ko pun te bal, sevabo: a, 6, u. Latikumo idatikom tonatis 
nen pun zuik igo bal, kels alabons as sams jonapenamik logotis sokol: 

(mlaute . S/ ^ f <*/ // . 

Semikna i figurs votik pagebons: 

A = A, 0=0, U = U; 

u = ft, o = 6, n = u. 







